- પેડમેન ફિલ્મ બોક્સ ઓફિસ પર ધીમે ધીમે ઊંચકાઈ રહી છે - પિરિયડ્સ વિશે જાગૃતિ લાવતી આ ફિલ્મની પોઝિટિવ ઇમ્પેક્ટ જયપુરમાં દેખાઈ છે - જયપુરમાં રહેતી પૂર્વી અને સુહાની મિત્તલે આ ફિલ્મથી પ્રભાવિત થઇને અનોખી પહેલ કરી છે - આ બંને બહેનોએ એક પેડ બેન્ક ખોલી છે - પૂર્વી 11મા ધોરણમાં અને સુહાની 9મા ધોરણમાં જયપુરમાં અભ્યાસ કરે છે - એમણે 10 જાન્યુઆરીથી આ પેડ બેન્કની શરૂઆત કરી હતી - હાલ આ પેડ બેન્કનાં 10 કલેક્શન સેન્ટર પણ બની ચૂક્યાં છે - અત્યાર સુધી 400થી વધુ મહિલાઓ તેમની સાથે જોડાઇ ચૂકી છે - આ મહિલાઓ આ બેન્કમાં સેનિટરી પેડ દાન કરે છે - એકઠાં થતાં આ પેડ્સ સ્લમ એરિયામાં રહેતી છોકરીઓને દાન કરવામાં આવે છે - બેન્ક વ્યવસ્થા સારી રીતે ચાલે એ માટે જરૂરતમંદ છોકરીઓનું એકાઉન્ટ પણ ખોલવામાં આવ્યું છે - આ એકાઉન્ટ દ્વારા તેમને દર મહિના દસ પેડ આપવામાં આવે છે - આ બેન્ક ચલાવવામાં પૂર્વી અને સુહાનીને તેમની મમ્મીની હેલ્પ મળે છે - પેડ દાન કરવા સાથે ગરીબ એરિયામાં રહેતા લોકોને જાગ્રત પણ કરે છે - પૂર્વી અને સુહાની પાસેથી પ્રેરણા લઇને દેશભરમાં આવી ઝુંબેશ શરૂ થાય તે ઇચ્છનીય છે